






















I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Sodium chloride Fresenius 10 % koncentratas infuziniam tirpalui


2.	KOKYBINĖ IR KIEKYBINĖ SUDĖTIS

100 ml sterilaus koncentrato yra 10 g natrio chlorido.
1 ml sterilaus koncentrato yra 100 mg natrio chlorido.

Sterilaus koncentrato pH yra 4,5‑7,0.
Sterilaus koncentrato osmoliariškumas yra maždaug 3422 mOsm/l.
Elektrolitai: Na+ - 1711 mmol/l; Cl- - 1711 mmol/l.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Koncentratas infuziniam tirpalui.
Skaidrus ir bespalvis sterilus koncentratas.


4.	KLINIKINĖ INFORMACIJA

4.1	Terapinės indikacijos

Hiponatremijos gydymas.
Hipochloremijos gydymas.

4.2	Dozavimas ir vartojimo metodas

Dozavimas
Suaugusiems
Jei pasireiškia hiponatremija, natrio trūkumas suaugusiems žmonėms apskaičiuojamas pagal formulę:
Natrūkumas (mmol)  (Nanormali vidutinė koncentracija – Nanustatyta koncentracija) x kūno svoris kg x 0,6 (vyrams) arba 0,5 (moterims).

Vaistinio preparato dozavimas ir infuzijos greitis, gydant hiponatremiją, priklauso nuo paciento klinikinės būklės (simptominė ar besimptomė), hiponatremijos eigos (ūmi ar lėtinė) ir natrio koncentracijos serume. 

Suaugusiems žmonėms reikia skirti 3-6 mmol natrio/kg kūno svorio per parą. Dozė koreguojama atsižvelgiant į elektrolitų koncentraciją serume ir rūgščių bei šarmų kiekį organizme.

Vaikų populiacija
Vaikams reikia skirti 3-5 mmol natrio/kg kūno svorio per parą.
Vaikams ir naujagimiams skirti daugiau kaip 5 mmol natrio /kg kūno svorio per parą nerekomenduojama.

Jei organizmo būklė normali, kraujo plazmoje Cl- yra 105 mmol/l, audinių skystyje – 114 mmol/l.
Pasireiškus hipochloremijai (dažniausiai pasireiškia kartu su hiponatremija), ji gydoma, atsižvelgiant į chloridų koncentraciją kraujo plazmoje.

Vartojimo metodas
Neskiesto vaistinio preparato infuzuoti į veną draudžiama! (žr. 6.6 skyrių).

Į veną 10 % natrio chlorido tirpalas gali būti lašinamas atskiestas 0,9 % natrio chlorido, 5 % gliukozės, arba Ringerio infuziniais tirpalais. Pvz., 10 % natrio chlorido tirpalą atskiedus 5 % gliukozės tirpalu, kurio osmoliariškumas yra maždaug 300 mosmol/l, gaunamas infuzinis tirpalas, kurio osmoliariškumas yra maždaug 360,78 mosmol/l. Tokį infuzinį tirpalą galima lašinti į veną.
Vaistinio preparato skiedimo prieš vartojant instrukcija pateikiama 6.6 skyriuje.

4.3	Kontraindikacijos

Padidėjęs jautrumas veikliajai arba bet kuriai pagalbinei medžiagai (žr. 6.1 skyrių).

Hipernatremija, hiperchloremija.
Hipertenzija, preeklampsija.
Hipervolemija.
Kepenų cirozė.

4.4	Specialūs įspėjimai ir atsargumo priemonės

Vaistinio preparato atsargiai skiriama pacientams, kurių sutrikusi širdies ar inkstų veikla.
Infuzuojant paruoštą infuzinį tirpalą, gali pasireikšti hipervolemija, sutrikti elektrolitų, šarmų bei rūgščių pusiausvyra.
Reikia sekti klinikinę paciento būklę ir įvertinti laboratorinių tyrimų duomenis: natrio, chloridų koncentraciją kraujyje, skysčio balansą. Būtina nustatyti, ar nepasireiškė toliau išvardytos būklės, predisponuojačios hipervolemiją: hipernatremija, hiperchloremija.
Kad kraujagyslėse nesusikauptų per daug skysčių, būtina nuolat matuoti paciento kraujo spaudimą ir sekti hemodinamiką.

Prieš vartojimą į veną, vaistinį preparatą būtina atskiesti (žr.6.6 skyrių)

4.5	Sąveika su kitais vaistiniais preparatais ir kitokia sąveika

Dėl vaistinio preparato sudėtyje esančio natrio gali pasireikšti sąveika su vaistiniais preparatais, kurie yra susiję su vandens ir natrio sulaikymu organizme, pvz., kortikosteroidais, aldosteronu, kai kuriais NVNU (pirazolono dariniais), AKF inhibitoriais, kadangi gali pasireikšti hipernatremija ir hipervolemija. 

4.6	Vaisingumas, nėštumo ir žindymo laikotarpis

Iš sterilaus koncentrato paruoštą natrio chlorido infuzinį tirpalą nėštumo ir žindymo laikotarpiu vartoti galima.

4.7	Poveikis gebėjimui vairuoti ir valdyti mechanizmus

Sodium chloride Fresenius 10 % koncentratas infuziniam tirpalui gebėjimo vairuoti ir valdyti mechanizmus neveikia.

4.8	Nepageidaujamas poveikis

Metabolizmo ir mitybos sutrikimai
Galimi vandens ir elektrolitų pusiausvyros sutrikimai: kraujyje padidėja natrio koncentracija (hipernatremija), todėl neląsteliniame skystyje kaupiasi skystis, padidėja kraujo tūris (hipervolemija) bei tarpląstelinės terpės tūris (edema). Pakitus chloridų koncentracijai, kinta rūgščių ir šarmų pusiausvyra. Dėl chloridų jonų koncentracijos padidėjimo gali mažėti rūgščiojo karbonato koncentracija organizmo skysčiuose, todėl skysčių pH rūgštėja.

Širdies sutrikimai
Gali padidėti kraujo spaudimas, atsirasti stazinis širdies nepakankamumas, periferinių edemų.

Kvėpavimo sistemos, krūtinės ląstos ir tarpuplaučio sutrikimai
Gali pasireikšti plaučių edema (dirginantis kosulys, kvėpavimo pasunkėjimas).

Nervų sistemos sutrikimai
Dėl smegenų edemos pasireiškia neurologiniai simptomai (pykinimas, vėmimas, letargija, silpnumas, trūkčiojimai, traukuliai, koma). 

Bendrieji sutrikimai ir vartojimo vietos pažeidimai
Jei intraveninių sistemų kokybė ar infuzinio tirpalo leidimo technika yra prasta, gali prasidėti karščiavimas, uždegimas injekcijos vietoje, venų trombozė arba flebitas, besiplečiantis nuo injekcijos vietos, ir ekstravazacija.

Pranešimas apie įtariamas nepageidaujamas reakcijas
 Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Jei suleidžiama per didelė nario chlorido dozė, gali prasidėti hipokaliemija (raumenų silpnumas, sunkiais atvejais net paralyžius, inkstų funkcijos nepakankamumas, virškinimo trakto sutrikimas, širdies veiklos sutrikimas: atsiranda ritmo sutrikimų, EKG sumažėja T dantelis, padidėja U banga), acidozė (padažnėja kvėpavimas, kuris gali virsti stipriu dusuliu, atsiranda širdies bei kraujagyslių sutrikimų, sutrinka centrinės nervų sistemos funkcija, pradeda svaigti galva, atsiranda mieguistumas, netenkama sąmonės), hipervolemija (padidėja kraujo tūris, dėl to sutrinka širdies bei plaučių funkcija, atsiranda galvos skausmas, dispnėja, plaučių edema).

Vaistinio preparato perdozavus, galimi hipernatremijos simptomai: gleivinių sausumas, troškulys, oligurija, pabrinkimai (edema). Dėl smegenų edemos pasireiškia neurologiniai simptomai (pykinimas, vėmimas, letargija, silpnumas, trūkčiojimai, traukuliai, koma).

Pasireiškus perdozavimo simptomams, būtina nedelsiant nutraukti tirpalo infuziją, sunormalinti Na+ koncentraciją plazmoje ir mažinti edemas (skirti diuretikų), sekti vandens ir elektrolitų koncentracijos pokyčius, gydyti stazinį širdies nepakankamumą (jei jis pasireiškė).
Esant sunkiai paciento klinikinei būklei ar inkstų funkcijos sutrikimui ir jei natrio koncentracija kraujyje didesnė nei 200 mmol/l, daroma hemodializė.
Atsiradus hipokaliemijai, normalizuojamas kalio kiekis kraujo plazmoje kalio preparatais, pasireiškus acidozei – infuzuojama natrio hidrokarbonato tirpalų, hipervolemija gydoma, normalizuojant skysčių kiekį organizme: vartojama kalį sulaikančių organizme diuretikų, gydomi dėl padidėjusio skysčio kiekio atsiradę sutrikimai.


5.	FARMAKOLOGINĖS SAVYBĖS

5.1	Farmakodinaminės savybės 

Farmakoterapinė grupė – plazmos pakaitalai ir infuziniai tirpalai, ATC kodas - A12 CA01.

Veiklioji medžiaga - natrio jonai, yra svarbiausi neląstelinio skysčio katijonai, chloro jonai – 
pagrindiniai neląstelinio skysčio anijonai. Natris reguliuoja vandens pasiskirstymą, vandens ir elektrolitų pusiausvyrą, skysčių osmosinį slėgį, ląstelių membranų potencialą. Natris kartu su chloro ir rūgščiojo karbonato jonais dalyvauja reguliuojant rūgščių ir šarmų pusiausvyrą.
Normali Na+ koncentracija kraujo plazmoje yra 132-152 mmol/l (normali vidutinė koncentracija – 142 mmol/l), kraujo plazmoje Cl- yra 105 mmol/l, audinių skystyje – 114 mmol/l.

5.2	Farmakokinetinės savybės

Natrio homeostazė organizme glaudžiai susijusi su vandens homeostaze, kurią reguliuoja antidiurezinis hormonas.
Natrio pašalinimą pro inkstus tiesiogiai reguliuoja aldosteronas, kuris skatina natrio jonų reabsorbciją distalinėse inkstų kanalėlių dalyse.

5.3	Ikiklinikinių saugumo tyrimo duomenys

Duomenys nepateikiami, nes atskiestame infuziniame tirpale natrio ir chloridų koncentracija atitinka natūralią žmogaus neląsteliniame skystyje esančią šių jonų koncentraciją.


6.	FARMACINĖ INFORMACIJA

6.1	Pagalbinių medžiagų sąrašas

Injekcinis vanduo.
Vandenilio chlorido rūgštis (pH koreguoti).
Natrio hidroksidas (pH koreguoti).

6.2	Nesuderinamumas

Duomenys nebūtini.

6.3	Tinkamumo laikas

2 metai.
Pirmą kartą atidarius flakoną ir laikantis visų antiseptikos reikalavimų, sterilaus koncentrato tinkamumo laikas 12 valandų.

6.4	Specialios laikymo sąlygos

Laikyti ne aukštesnėje kaip 25 C temperatūroje.

6.5	Talpyklės pobūdis ir jos turinys

Vienkartiniai I ar II tipo stikliniai flakonai su bromobutilo ar chlorobutilo kamšteliais ir aliuminio dangteliais. Viename flakone yra 100 ml sterilaus koncentrato. Dėžėje yra 20 flakonų.

Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti ir vaistiniam preparatui ruošti

Sodium chloride Fresenius 10 % koncentratas infuziniam tirpalui turi būti skiedžiamas kitais, pvz., 
0,9 % natrio chlorido, 5 % gliukozės, Ringerio infuziniais tirpalais. Suaugusiam pacientui paruošti infuzinio tirpalo reikia 10 ml sterilaus koncentrato praskiesti 500-1000 ml vienu iš anksčiau nurodytų infuzinių tirpalų. Gerai sumaišytą paruoštą infuzinį tirpalą reikia lėtai lašinti į veną. 
Neskiesto sterilaus koncentrato leisti į veną draudžiama!


7.	REGISTRUOTOJAS

Fresenius Kabi Polska Sp. z o.o.
Al. Jerozolimskie 134
02-305 Warszawa
Lenkija


8.	REGISTRACIJOS PAŽYMĖJIMO NUMERIS (-IAI)

LT/1/2000/1054/001


9.	REGISTRAVIMO / PERREGISTRAVIMO DATA 

Registravimo data 2000 m. kovo mėn. 06 d.
Paskutinio perregistravimo data 2008 m. kovo mėn. 06 d.


10.	TEKSTO PERŽIŪROS DATA

2024 m. rugsėjo 11 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt. 
























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

A. 
GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Fresenius Kabi Italia S.r.l.
Via Camagre, 41
37063 Isola della Scala
Verona
Italija


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.
























III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS

INFORMACIJA ANT IŠORINĖS PAKUOTĖS 

DĖŽĖ SU 20 VIENKARTINIŲ STIKLINIŲ FLAKONŲ, KURIUOSE YRA 100 ml 
STERILAUS KONCENTRATO


1.	VAISTINIO PREPARATO PAVADINIMAS

Sodium chloride Fresenius 10 % koncentratas infuziniam tirpalui
natrii chloridum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

1 ml sterilaus koncentrato yra 100 mg natrio chlorido.
Elektrolitų: Na+ 1711 mmol/l, Cl- 1711 mmol/l.


3.	PAGALBINIŲ MEDŽIAGŲ SĄRAŠAS

Pagalbinės medžiagos: aqua ad iniectabile, acidum hydrochloridum, natrii hydroxidum.


4.	FARMACINĖ FORMA IR KIEKIS PAKUOTĖJE

Koncentratas infuziniam tirpalui
20 x 100 ml

 
5.	VARTOJIMO METODAS IR BŪDAS (-AI)

Leisti į veną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Pirmą kartą atidarius flakoną, sterilaus koncentrato tinkamumo laikas 12 valandų.
Prieš vartojimą – sterilų koncentratą praskiesti.


8.	TINKAMUMO LAIKAS

Tinka iki: {MMMM/mm} 


9.	SPECIALIOS LAIKYMO SĄLYGOS

Laikyti ne aukštesnėje kaip 25 C temperatūroje.



10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Fresenius Kabi Polska Sp. z o.o.
Al. Jerozolimskie 134
02-305 Warszawa
Lenkija


12.	REGISTRACIJOS PAŽYMĖJIMO NUMERIS (-IAI) 

LT/1/2000/1054/001


13.	SERIJOS NUMERIS

Serija:


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

INFORMACIJA ANT VIDINĖS PAKUOTĖS 

100 ML VIENKARTINIS STIKLINIS FLAKONAS


1.	VAISTINIO PREPARATO PAVADINIMAS

Sodium chloride Fresenius 10 % koncentratas infuziniam tirpalui
natrii chloridum


2.	VEIKLIOJI MEDŽIAGA IR JOS KIEKIS 

1 ml sterilaus koncentrato yra 100 mg natrio chlorido.
Elektrolitų: Na+ 1711 mmol/l, Cl- 1711 mmol/l.


3.	PAGALBINIŲ MEDŽIAGŲ SĄRAŠAS

Pagalbinės medžiagos: aqua ad iniectabile, acidum hydrochloridum, natrii hydroxidum.


4.	FARMACINĖ FORMA IR KIEKIS PAKUOTĖJE

Koncentratas infuziniam tirpalui
100 ml. 


5.	VARTOJIMO METODAS IR BŪDAS (-AI)

Leisti į veną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Pirmą kartą atidarius flakoną, sterilaus koncentrato tinkamumo laikas yra 12 valandų.
Prieš vartojimą – sterilų koncentratą praskiesti.


8.	TINKAMUMO LAIKAS

Tinka iki:


9.	SPECIALIOS LAIKYMO SĄLYGOS

Laikyti ne aukštesnėje kaip 25 C temperatūroje.

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS 

Fresenius Kabi Polska Sp. z o.o.
Al. Jerozolimskie 134
02-305 Warszawa
Lenkija


12.	REGISTRACIJOS PAŽYMĖJIMO NUMERIS (-IAI)

LT/1/2000/1054/001


13.	SERIJOS NUMERIS

Serija:


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU
























B. PAKUOTĖS LAPELIS

Pakuotės lapelis: informacija vartotojui

Sodium chloride Fresenius 10 % koncentratas infuziniam tirpalui
Natrio chloridas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.


Apie ką rašoma šiame lapelyje?

1.	Kas yra Sodium chloride Fresenius ir kam jis vartojamas
2.	Kas žinotina prieš vartojant Sodium chloride Fresenius
3.	Kaip vartoti Sodium chloride Fresenius
4.	Galimas šalutinis poveikis
5.	Kaip laikyti Sodium chloride Fresenius 
6.	Pakuotės turinys ir kita informacija


1.	Kas yra Sodium chloride Fresenius ir kam jis vartojamas

Veiklioji medžiaga - natrio jonai, kurie yra svarbiausi neląstelinio skysčio katijonai, chloro jonai - pagrindiniai neląstelinio skysčio anijonai. Natris reguliuoja vandens pasiskirstymą, vandens ir elektrolitų pusiausvyrą, skysčių osmosinį slėgį, ląstelių membranų potencialą. Natris kartu su chloro ir rūgščiojo karbonato jonais dalyvauja reguliuojant rūgščių ir šarmų pusiausvyrą.
Paprastai Na+ koncentracija kraujo plazmoje būna 132–152 mmol/l (normali vidutinė koncentracija – 142 mmol/l), Cl- - 105 mmol/l.
Vaisto vartojama tuo atveju, jei organizme trūksta elektrolitų : natrio ir chloro, t. y. atsiranda hiponatremija ar hipochloremija.

Dažniausios hiponatremijos ir hipochloremijos priežastys: gausus prakaitavimas, vėmimas, viduriavimas, vartojimas didelių diuretikų dozių.
Hiponatremija (Na+ koncentracija kraujo plazmoje < 132 mmol/l) gali būti bendro silpnumo, pykinimo, orientacijos sutrikimų, galvos skausmo priežastimi. Jei hiponatremija labai didelė, galimi traukuliai ir sąmonės praradimas.


2.	Kas žinotina prieš vartojant Sodium chloride Fresenius 

Sodium chloride Fresenius vartoti draudžiama:
-	jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje);
-	jeigu yra hipernatremija (kraujyje padidėjusi natrio koncentracija), hiperchloremija (kraujyje padidėjusi chloridų koncentracija);
-	jeigu yra hipertenzija (padidėjęs kraujo spaudimas), preeklampsija (su nėštumo toksikoze susijusi grėsminga klinikinė būklė);
-	jeigu yra hipervolemija (padidėjęs kraujo tūris);
-	jeigu yra kepenų cirozė.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Sodium chloride Fresenius:
-	jeigu sutrikusi širdies ar inkstų veikla;
-	jeigu infuzuojant vaistą pasireiškia hipervolemija, sutrinka elektrolitų, šarmų bei rūgščių pusiausvyra.

Reikia sekti klinikinę paciento būklę ir įvertinti laboratorinių tyrimų duomenis: natrio, chloridų koncentraciją kraujyje, skysčio balansą.
Būtina nustatyti, ar nepasireiškė toliau išvardytos būklės, predisponuojačios hipervolemiją: hipernatremija (padidėjusi natrio koncentracija kraujyje), hiperchloremija (padidėjusi chloridų koncentracija kraujyje).
Kad kraujagyslėse nesusikauptų per daug skysčių, būtina nuolat matuoti paciento kraujo spaudimą ir sekti hemodinamiką.

Prieš pradedant lašinti vaisto į veną, sterilų koncentratą būtina atskiesti (žr.3 skyrių).

Kiti vaistai ir Sodium chloride Fresenius
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Dėl tirpalo sudėtyje esančio natrio gali pasireikšti sąveika su vaistais, kurie yra susiję su vandens ir natrio sulaikymu organizme, pvz., kortikosteroidais, aldosteronu, kai kuriais NVNU (pirazolono dariniais), AKF inhibitoriais, kadangi gali pasireikšti hipernatremija ir hipervolemija.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Nėštumo laikotarpiu atskiestą infuzinį tirpalą vartoti galima.
Žindamai moteriai atskiesto infuzinio tirpalo infuzuoti galima.

Vairavimas ir mechanizmų valdymas
Vaistas gebėjimo vairuoti ir valdyti mechanizmus neveikia.


3.	Kaip vartoti Sodium chloride Fresenius 10 % koncentratą infuziniam tirpalui

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Jeigu pasireiškia hiponatremija, natrio trūkumas suaugusiems žmonėms apskaičiuojamas pagal formulę:
Natrūkumas (mmol)  (Nanormali vidutinė koncentracija – Nanustatyta koncentracija) x kūno svoris kg x 0,6 (vyrams) arba 0,5 (moterims).

Hipertoninio natrio chlorido tirpalo dozavimas ir infuzijos greitis, gydant hiponatremiją, priklauso nuo paciento klinikinės būklės (simptominė ar besimptomė), hiponatremijos eigos (ūmi ar lėtinė) ir natrio koncentracijos serume. 
Paprastai suaugusiems žmonėms per parą natrio reikia 3–6 mmol/kg kūno svorio, vaikams – 
3–5 mmol/kg kūno svorio. Dozė koreguojama atsižvelgiant į elektrolitų koncentraciją serume ir rūgščių bei šarmų kiekį organizme.

Vaikams ir naujagimiams skirti daugiau kaip 5 mmol natrio /kg kūno svorio per parą nerekomenduojama.

Jei organizmo būklė normali, kraujo plazmoje Cl- yra 105 mmol/l, audinių skystyje – 114 mmol/l.
Pasireiškus hipochloremijai (dažniausiai pasireiškia kartu su hiponatremija), ji gydoma, atsižvelgiant į chloridų koncentraciją kraujo plazmoje.
Neskiesto koncentrato infuzuoti į veną draudžiama!

Natrio chlorido koncentratas infuziniam tirpalui turi būti skiedžiamas kitais, pvz., 0,9 % natrio chlorido, 5 % gliukozės, Ringerio infuziniais tirpalais. Jei vaisto reikia infuzuoti suaugusiam pacientui, 10 ml sterilaus koncentrato įpilama į 500–1000 ml infuzinio tirpalo. Esant reikalui ši dozė gali būti skiriama pakartotinai. 
Pvz., sterilų koncentratą atskiedus 5 % gliukozės tirpalu, kurio osmoliariškumas yra maždaug 300 mosmol/l, gaunamas infuzinis tirpalas, kurio osmoliariškumas yra maždaug 360,78 mosmol/l. Tokį infuzinį tirpalą galima lašinti į veną.
Paruoštą ir gerai sumaišytą infuzinį tirpalą reikia lėtai lašinti į veną.

Ką daryti pavartojus per didelę Sodium chloride Fresenius dozę?
Jeigu suleidžiama per didelė nario chlorido dozė, gali atsirasti hipokaliemija (raumenų silpnumas, sunkiais atvejais net paralyžius, inkstų funkcijos nepakankamumas, virškinimo trakto sutrikimas, širdies veiklos sutrikimas: atsiranda ritmo sutrikimų, EKG sumažėja T dantelis, padidėja U banga), acidozė (padažnėja kvėpavimas, kuris gali virsti stipriu dusuliu, atsiranda širdies bei kraujagyslių sutrikimų, blogėja žarnyno kraujotaka, sutrinka centrinės nervų sistemos funkcija, pradeda svaigti galva, atsiranda mieguistumas, netenkama sąmonės), hipervolemija (padidėja kraujo tūris, dėl to sutrinka širdies bei plaučių funkcija, atsiranda galvos skausmas, dispnėja, plaučių edema).

Vaisto perdozavus, galimi hipernatremijos simptomai: gleivinių sausumas, troškulys, oligurija, pabrinkimai (edema). Dėl smegenų edemos pasireiškia neurologiniai simptomai (pykinimas, vėmimas, letargija, silpnumas, trūkčiojimai, traukuliai, koma).

Pasireiškus perdozavimo simptomams, būtina nedelsiant nutraukti vaisto infuziją, sureguliuoti Na+ koncentraciją plazmoje ir mažinti edemas (skirti diuretikų), sekti vandens ir elektrolitų koncentracijos pokyčius, gydyti stazinį širdies nepakankamumą (jei jis pasireiškė).
Esant sunkiai paciento klinikinei būklei ar inkstų funkcijos sutrikimui ir jei natrio koncentracija kraujyje didesnė nei 200 mmol/l, taikoma hemodializė.
Atsiradus hipokaliemijai, normalizuojamas kalio kiekis kraujo plazmoje kalio preparatais, pasireiškus acidozei – infuzuojama natrio hidrokarbonato tirpalų, hipervolemija gydoma, normalizuojant skysčių kiekį organizme: vartojama kalį sulaikančių organizme diuretikų, gydomi dėl padidėjusio skysčio kiekio atsiradę sutrikimai.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Metabolizmo ir mitybos sutrikimai
Galimi vandens ir elektrolitų pusiausvyros sutrikimai: kraujyje padidėja natrio koncentracija (hipernatremija), todėl neląsteliniame skystyje kaupiasi skystis, padidėja kraujo tūris (hipervolemija) bei tarpląstelinės terpės tūris (edema). Pakitus chloridų koncentracijai, kinta rūgščių ir šarmų pusiausvyra. Dėl chloridų jonų koncentracijos padidėjimo gali mažėti rūgščiojo karbonato koncentracija organizmo skysčiuose, todėl skysčių pH rūgštėja.

Širdies sutrikimai
Gali padidėti kraujo spaudimas, atsirasti stazinis širdies nepakankamumas, periferinių edemų.

Kvėpavimo sistemos, krūtinės ląstos ir tarpuplaučio sutrikimai
Gali pasireikšti plaučių edema (dirginantis kosulys, kvėpavimo pasunkėjimas).

Nervų sistemos sutrikimai
Dėl smegenų edemos pasireiškia neurologiniai simptomai (pykinimas, vėmimas, letargija, silpnumas, trūkčiojimai, traukuliai, koma).

Bendrieji sutrikimai ir vartojimo vietos pažeidimai
Jei intraveninių sistemų kokybė ar infuzinio tirpalo leidimo technika yra prasta, gali prasidėti karščiavimas, uždegimas injekcijos vietoje, venų trombozė arba flebitas, besiplečiantis nuo injekcijos vietos, ir ekstravazacija (kraujo ar limfos išėjimas iš gyslų).

Jeigu laikomasi rekomenduojamų dozių ir infuzijos greičio, šalutinis poveikis nepasireiškia.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui.  Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Sodium chloride Fresenius 10 % koncentratą infuziniam tirpalui 

Šį vaistą laikykite vaikams nepastebimoje ir nepasiekiamoje vietoje.

Ant kartono dėžutės ir flakono etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25 C temperatūroje.

Pirmą kartą atidarius flakoną ir laikantis visų antiseptikos reikalavimų, sterilaus koncentrato tinkamumo laikas 12 valandų.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija 

Sodium chloride Fresenius sudėtis
-	Veiklioji medžiaga yra natrio chloridas. 1 ml sterilaus koncentrato jo yra 100 mg.
	Elektrolitai: Na+ - 1711 mmol/l; Cl- - 1711 mmol/l.
-	Pagalbinės medžiagos yra injekcinis vanduo, vandenilio chlorido rūgštis (pH koreguoti) ir natrio hidroksidas (pH koreguoti).

Sodium chloride Fresenius išvaizda ir kiekis pakuotėje
Koncentratas infuziniam tirpalui yra skaidrus ir bespalvis.
Vienkartiniai I ar II tipo stikliniai flakonai su bromobutilo ar chlorobutilo kamšteliais ir aliuminio dangteliais. Viename flakone yra 100 ml sterilaus koncentrato. Dėžėje yra 20 flakonų.

Registruotojas
Fresenius Kabi Polska Sp. z o.o.
Al. Jerozolimskie 134
02-305 Warszawa
Lenkija

Gamintojas
Fresenius Kabi Italia S.r.l.
Via Camagre, 41
37063 Isola della Scala
Verona

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Fresenius Kabi Baltics“
Tel. +370 5 252 3213

Šis pakuotės lapelis paskutinį kartą peržiūrėtas 2024-09-11.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

